stanford-oval/wikipedia huggingface dataset:
อาเดลาอีดแห่งบูร์กอญ
จักรพรรดินีโรมันอันศักดิ์สิทธิ์

ต่อมาไม่นานพระเจ้าโลธาร์สิ้นพระชนม์โดยสงสัยกันว่าพระองค์อาจถูกวางยาพิษโดยเบเรนการ์แห่งอิฟเรอาที่ช่วงชิงบัลลังก์มาเป็นของตนและพยายามจับอาเดลาอีดสมรสกับอาดัลเบิร์ต บุตรชายของตนแต่อาเดลาอีดไม่ยอม อิฟเรอาจึงขังพระนางไว้ในปราสาทกลางทะเลสาบการ์ดา พระนางถูกทารุณกรรมโดยวิลลา ภรรยาของอิฟเรอาที่ถูกคนในยุคเดียวกันขนานนามว่าเป็น "เยเซเบลคนที่สอง" ตำนานเล่าว่าพระนางหนีออกมาได้ทางอุโมงค์ใต้ดินโดยมีนักบวชให้การช่วยเหลือ พระนางหนีไปที่ปราสาทกานอสซาและส่งสาส์นถึงพระเจ้าออทโทที่ 1 แห่งเยอรมนี ชายผู้ทรงอำนาจที่สุดในยุโรป เสนอตัวสมรสกับพระองค์เพื่อแลกกับความช่วยเหลือ พระเจ้าออทโทมหาราชจึงเดินทางมาพร้อมกับกองทัพ จับอิฟเรอามาอยู่ภายใต้การปกครอง และอภิเษกสมรสกับอาเดอแลดในปี ค.ศ. 951 ทั้งคู่มีพระโอรสธิดาด้วยกันสี่คน สิบปีต่อมาทั้งคู่ได้ต่อสู้กับอิฟเรอาอีกครั้งตามคำร้องขอของสมเด็จพระสันตะปาปาจอห์นที่ 12 ที่ได้ฟื้นฟูตำแหน่งของจักรพรรดิชาร์เลอมาญขึ้นมาและสวมมงกุฎให้ทั้งคู่เป็นจักรพรรดิและจักรพรรดินีเป็นการตอบแทน
จักรพรรดิออทโทสิ้นพระชนม์ในปี ค.ศ. 973 จักรพรรดิออทโทที่ 2 พระโอรสของอาเดลาอีดได้สืบทอดราชบัลลังก์ อาเดลาอีดโด่งดังจากการมีความสัมพันธ์ที่ย่ำยแย่กับเธโอฟาโน เจ้าหญิงไบเซนไทน์ผู้เป็นพระสุณิสา สุดท้ายจักรพรรดิออทโทได้ส่งพระมารดาออกไปนอกราชสำนัก พระนางไปพำนักอยู่กับคอนรัด พี่น้องชายของตน แต่นักบุญมาเยิลแห่งกลูนีช่วยให้ทั้งคู่คืนดีกัน
ผู้สำเร็จราชการแผ่นดิน

ปี ค.ศ. 983 จักรพรรดิออทโท พระโอรสของพระนางสิ้นพระชนม์ อาเดลาอีดกับเธโอฟาโนร่วมมือกันรักษาสิทธิ์ในการสืบทอดตำแหน่งให้ออทโท พระโอรสของจักรพรรดิผู้ล่วงลับ เธโอฟาโนขึ้นเป็นผู้สำเร็จราชการแผ่นดิน ส่วนอาเดลาอีดหันไปให้ความสนใจศาสนา พระนางสร้างอารามและคอนแวนต์หลายแห่ง ทั้งยังพยายามเปลี่ยนศาสนาให้ชาวสลาฟบนพรมแดนทางเหนือของจักรวรรดิ พระนางสนับสนุนมาเยิลเป็นสมเด็จพระสันตะปาปา แต่เขาไม่ขอรับตำแหน่ง เมื่อเธโอฟาโนสิ้นพระชนม์ อาเดลาอีดขึ้นเป็นผู้สำเร็จราชการแผ่นดินให้จักรพรรดิออทโทที่ 3 พระนัดดา เมื่อจักรพรรดิโตเป็นผู้ใหญ่ประวัติศาสตร์ก็ซ้ำรอยอีกครั้งเมื่อพระองค์ได้ส่งพระอัยกาออกไปนอกราชสำนักเช่นกัน
พระนางได้เกษียณตัวเข้าวิหารเซลซ์ในอาลซัสและอุทิศชีวิตให้กับการสวดมนต์และปฏิบัติความดี ทรงเชื่อว่าพระคริสต์จะกลับมาอีกครั้งในปี ค.ศ. 1000 พระนางสิ้นพระชนม์ในวันที่ 16 ธันวาคม ค.ศ. 999 เพียงไม่กี่วันก่อนเข้าสู่สหัสวรรษใหม่ที่ทรงเชื่อว่าพระคริสต์จะกลับมาจุติเป็นครั้งที่สอง สมเด็จพระสันตะปาปาเออร์บันที่ 2 ได้ยกย่องพระนางเป็นนักบุญในปี ค.ศ. 1097 แม้จะไม่อยู่ในปฏิทินโรมัน แต่โบสถ์หลายแห่งในประเทศเยอรมนีเฉลิมฉลองในวันที่ 16 ธันวาคมซึ่งเป็นวันฉลองศาสนนามของพระนาง
พระโอรสธิดา

ปี ค.ศ. 947 อาเดลาอีดอภิเษกสมรสกับพระเจ้าโลธาร์ที่ 2 แห่งอิตาลี ทั้งคู่มีพระธิดาด้วยกันหนึ่งคน คือ
เอ็มมาแห่งอิตาลี สมเด็จพระราชินีแห่งฝรั่งเศส พระมเหสีของพระเจ้าโลธาร์แห่งฝรั่งเศส
ปี ค.ศ. 951 อาเดลาอีดอภิเษกสมรสกับพระเจ้าออทโทที่ 1 แห่งอิตาลีที่ต่อมากลายเป็นจักรพรรดิโรมันอันศักดิ์สิทธิ์ ทั้งคู่มีพระราชโอรสธิดาด้วยกันสี่คน คือ
ไฮน์ริช (ประสูติ ค.ศ. 952)
บรูโน (ประสูติ ค.ศ. 953)
แมทิลเดอ (ประสูติ ค.ศ. 954) ปฐมอธิการิณีแห่งเควดลินบวร์ค
ออทโท (ประสูติ ค.ศ. 955) จักรพรรดิโรมันอันศักดิ์สิทธิ์
รูปปั้นของอาเดลาอีดกับจักรพรรดิออทโทที่ 1 มหาราช พระสวามีคนที่สองในอาสนวิหารไมเซิน ประเทศเยอรมนี
อาแดลแห่งนอร์ม็องดี

| อาแดลแห่งนอร์ม็องดี |
| --- | --- |

เคานเตสแห่งบลัวส์
ดำรงพระยศ: ค.ศ. 1089 – 19 พฤษภาคม ค.ศ. 1102

ประสูติ: ค.ศ. 1067  นอร์ม็องดี ประเทศฝรั่งเศส
สิ้นพระชนม์: 8 มีนาคม ค.ศ. 1137 (อายุ 69–70) มาร์ซินญี-ซูร์-ลัวร์ ประเทศฝรั่งเศส
สวามี: เอเตียงที่ 2 เคานต์แห่งบลัวส์
พระบุตร: กีโยม เคานต์แห่งซุลลี  อูเดส์แห่งบลัวส์  ตีโบที่ 2 เคานต์แห่งช็องปาญ  อาแดล  พระเจ้าสตีเฟนแห่งอังกฤษ  ลูเซีย-มาเฮาต์ เคานเตสแห่งเชสเตอร์ ฟิลิปแห่งบลัวส์ บิชอปแห่งชาลงส์-ซูร์-มาร์น  แอนเญ็ส เดอ ปุยเซต์  อาลิกซ์แห่งจวนญี  อ็องรี บิชอปแห่งวินเชสเตอร์  เอลีโอนอร์ เคานเตสแห่งแวร์ม็องดัวส์
ราชวงศ์: นอร์ม็องดี
พระบิดา:  วิลเลียมที่ 1 แห่งอังกฤษ
พระมารดา:  มาทิลดาแห่งฟลานเดอร์ส์
อาแดล (ฝรั่งเศส: Adèle) หรือ อาแดลแห่งนอร์ม็องดี (อังกฤษ: Adela of Normandy) เป็นพระธิดาของพระเจ้าวิลเลียมที่ 1 แห่งอังกฤษกับมาทิลดาแห่งฟลานเดอร์ส์ ประสูติราวปี ค.ศ. 1167 อาจจะในนอร์ม็องดี พระองค์เป็นมารดาของพระเจ้าสตีเฟนแห่งอังกฤษที่ต่อสู้ในสงครามกลางเมืองอันยาวนานที่รู้จักกันในชื่อ ช่วงอนาธิปไตยของอังกฤษ เพื่อแย่งชิงบัลลังก์อังกฤษกับจักรพรรดินีมาทิลดา  บุตรที่ถูกต้องตามกฎหมายเพียงคนเดียวที่เหลืออยู่ของพระเจ้าเฮนรีที่ 1 แห่งอังกฤษ ซึ่งลูกพี่ลูกน้องลำดับที่ 1 ของตนเอง
แหล่งข้อมูล

http://www.unofficialroyalty.com/adela-countess-of-blois/
Adela of Normandy – Daughter of the Conqueror and Mother of the Usurper King: History of Royal Women
อาแดลกับบุตรชายทั้งสาม คือ กีโยม, ธิโบต์ และเอเตียง
อิเลวฮาซู

| --- | --- |
Raso landscape
ภูมิศาสตร์
ที่ตั้ง: มหาสมุทรแอตแลนติก
พิกัด: 16°37′0″N 24°35′57″W﻿ / ﻿16.61667°N 24.59917°W﻿ / 16.61667; -24.59917
กลุ่มเกาะ: กาบูเวร์ดี
พื้นที่: 5.76 ตารางกิโลเมตร (2.22 ตารางไมล์)
ความยาว: 3.6 กม. (2.24 ไมล์)
ความกว้าง: 2.8 กม. (1.74 ไมล์)
ระดับสูงสุด: 164 ม. (538 ฟุต)
การปกครอง
กาบูเวร์ดี
อิเลวฮาซู (โปรตุเกส: Ilhéu Raso) เป็นเกาะที่ไม่มีคนอาศัยอยู่ในหมู่เกาะบาร์ลาเวนตุ (โปรตุเกส: Barlavento) ในประเทศกาบูเวร์ดี มีขนาด 5.76 ตารางกิโลเมตร (2.22 ตารางไมล์) มีอิเลวบรังกุ (โปรตุเกส: Ilhéu Branco) อยู่ทางด้านตะวันตกและเซานิโคเลา (โปรตุเกส: São Nicolau) โดยมีระยะทาง 15 กิโลเมตร (9.3 ไมล์) จากเซานิโคเลา โดยเกาะนี้ ซันตาลูเซีย (โปรตุเกส: Santa Luzia) และอิเลว บรังโก อยู่ในรายการมรดกโลกขององค์การยูเนสโก และเป็นส่วนหนึ่งของเขตคุ้มกัน Reserva Natural Integral de Santa Luzia
อาสนวิหารแร็งส์

| อาสนวิหารแร็งส์ |
| --- | --- |
อาสนวิหารแม่พระแห่งแร็งส์
ฝรั่งเศส: Cathédrale Notre-Dame de Reims
ส่วนหน้าของอาสนวิหาร มองทางตะวันออกเฉียงเหนือ
อาสนวิหารแร็งส์ที่ตั้งในประเทศฝรั่งเศส
49°15′13″N 4°2′3″E﻿ / ﻿49.25361°N 4.03417°E﻿ / 49.25361; 4.03417
ที่ตั้ง: Place du Cardinal Luçon, 51100 แร็งส์ ประเทศฝรั่งเศส
ประเทศ: ฝรั่งเศส
นิกาย: โรมันคาทอลิก
เว็บไซต์: www.cathedrale-reims.com
ประวัติ
สถานะ: อาสนวิหาร
อุทิศแก่: แม่พระแห่งแร็งส์
บุคคลที่เกี่ยวข้อง: พระเจ้าโคลวิสที่ 1
สถาปัตยกรรม
สถานะการใช้งาน: ใช้งาน
สถาปนิก: Jean d'Orbais Jean-le-Loup Gaucher of Reims Bernard de Soissons
ประเภทสถาปัตย์: โบสถ์
รูปแบบสถาปัตย์: High Gothic
ปีสร้าง: 1211–1345
งานฐานราก: ค.ศ. 1211 (1211)
แล้วเสร็จ: ค.ศ. 1275 (1275)
โครงสร้าง
อาคารยาว: 149.17 m (489.4 ft)
พื้นที่ใช้สอย: 6,650 m2 (71,600 sq ft)
จำนวนหอคอย: 2
ความสูงหอคอย: 81 m (266 ft)
ระฆัง: 2 (ที่หอตอนใต้)
การปกครอง
อัครมุขมณฑล: แร็งส์ (ที่ตั้ง)
นักบวช
อัครมุขนายก: Éric de Moulins-Beaufort
Priest in charge: Jean-Pierre Laurent

 แหล่งมรดกโลกโดยยูเนสโก
บางส่วน: อาสนวิหารแม่พระ, แอบบีแซ็ง-เรมีเก่า และวังโต เมืองแร็งส์
เกณฑ์พิจารณา: วัฒนธรรม: i, ii, vi
อ้างอิง: 601-001
ขึ้นทะเบียน: 1991 (สมัยที่ 15th)
 Monument historique
ชื่อที่ขึ้นทะเบียน: Cathédrale Notre-Dame
ขึ้นเมื่อ: 1862, 1920
 
 
อาสนวิหารแร็งส์ (ฝรั่งเศส: Cathédrale de Reims) หรือชื่อทางการว่า อาสนวิหารแม่พระแห่งแร็งส์ (Cathédrale Notre-Dame de Reims) เป็นอาสนวิหารสำคัญของเมืองแร็งส์ จังหวัดมาร์น ประเทศฝรั่งเศส ที่เคยใช้ในพิธีสวมมงกุฎกษัตริย์ของประเทศฝรั่งเศส อาสนวิหารที่เห็นในปัจจุบันสร้างบนฐานของวิหารเดิมที่ถูกเพลิงไหม้ไปเมื่อ ค.ศ. 1211 โดยคาดการณ์ว่าวิหารเดิมนั้นมีอายุราวช่วงปี ค.ศ. 400 อาสนวิหารเป็นที่ตั้งของอัครมุขมณฑลแห่งแร็งส์
อาสนวิหารแร็งส์เป็นสถานที่ที่พระเจ้าโคลวิสที่ 1 ผู้ถือกันว่าเป็นพระเจ้าแผ่นดินองค์แรกของฝรั่งเศสได้ทำพิธีรับศีลจุ่มจากนักบุญเรมี บาทหลวงของเมืองแร็งส์เมื่อค.ศ. 496
นับตั้งแต่มีกฎหมายแยกศาสนจักรกับอาณาจักรใน ค.ศ. 1905 อาสนวิหารนี้ถือครองโดยรัฐ โดยมีข้อตกลงกับคริสตจักรให้ใช้งานในโอกาสพิเศษ ทางรัฐฝรั่งเศสเป็นผู้จ่ายค่าบูรณะและค่าบำรุงรักษา มีนักท่องเที่ยวเยี่ยมชมอาสนวิหารนี้ประมาณหนึ่งล้านคนทุกปี และได้รับสถานะแหล่งมรดกโลกตั้งแต่ ค.ศ. 1991
การก่อสร้าง

อาสนวิหารสร้างเสร็จเมื่อปลายคริสต์ศตวรรษที่ 13 ยกเว้นด้านหน้าซึ่งมาเสร็จเอาอีกศตวรรษหนึ่งต่อมา แต่ยังเป็นสถาปัตยกรรมของคริสต์ศตวรรษที่ 13 ทางเดินกลางขยายให้ยาวขึ้นเพื่อให้มีเนื้อที่เพียงพอกับผู้ที่เข้าร่วมพิธีสวมมงกุฎ หอสูง 81 เมตรย่อจากแบบเดิมที่ออกแบบให้สูง 120 เมตร หอด้านใต้มีระฆังสองใบ ใบหนึ่งคาร์ดินาลแห่งลอแรนตั้งชื่อให้ว่า "ชาร์ล็อต" เมื่อปีค.ศ. 1570 ซึ่งหนักกว่า 10,000 กิโลกรัมหรือ 11 ตัน
เมื่อปี ค.ศ. 1875 รัฐสภาแห่งประเทศฝรั่งเศสอนุมัติเงินจำนวน 80,000 ปอนด์เพื่อปฏิสังขรณ์ด้านหน้าอาสนวิหาร ซึ่งเป็นองค์ประกอบที่สำคัญที่สุดของอาสนวิหาร และนับว่าเป็นงานฝีมือชิ้นเอกจากยุคกลาง เมื่ออาสนวิหารโดนระเบิดระหว่างสงครามโลกครั้งที่หนึ่งก็ได้ทำลายบริเวณสำคัญ ๆ ของอาสนวิหารไปมาก การบูรณปฏิสังขรณ์เริ่มอีกครั้งเมื่อปี ค.ศ. 1919 และมาเสร็จเมื่อในปี ค.ศ. 1938 โดยงบประมาณสนับสนุนจากมูลนิธิร็อคกี้เฟลเลอร์ แต่การบูรณะก็ยังทำต่อเนื่องกันมาโดยมิได้หยุดยั้งจนทุกวันนี้
ภายนอก

ประตูทางเข้าด้านหน้ามีสามบาน แต่ละบานเต็มไปด้วยรูปปั้นทั้งใหญ่และเล็กประดับ ประตูกลางอุทิศแด่พระแม่มารีย์ เหนือประตูแทนที่จะเป็นหน้าบันหินแกะสลัก กลับเป็นกระจกโรซาสกรอบประตูเป็นซุ้มโค้งที่ประกอบไปด้วยรูปปั้น เหนือระดับประตูเป็นระเบียงตรงกลาง และด้านล่างเหนือประตูจะมีหน้าต่างกุหลาบบานใหญ่อีกบานหนึ่ง ถัดขึ้นไปจากนั้นเป็นระเบียงรูปปั้นพระเจ้าแผ่นดิน (gallery of the kings) ซึ่งมีรูปปั้นพระเจ้าโคลวิสที่ 1 รับศึลจุ่มอยู่ตรงกลาง
ด้านหน้าทางแขนกางเขนด้านเหนือและใต้ตกแต่งด้วยรูปปั้น ทางด้านเหนือเป็นบาทหลวงของแร็งส์ การตัดสินครั้งสุดท้าย และรูป "พระเยซูผู้งดงาม" ทางด้านใต้เป็นหน้าต่างกุหลาบสมัยใหม่เรื่องศาสดาและสาวก 12 องค์ เมื่อปี ค.ศ. 1481 ไฟไหม้หลังคาวัดและทำลายหอคอยสี่หอที่สูงกว่าหลังคาจนราบลงมาแค่ระดับหลังคา เหนือบริเวณสงฆ์ขึ้นไปเป็นหอระฆังไม้หุ้มด้วยตะกั่วสูง 18 เมตรสร้างเมื่อคริสต์ศตวรรษที่ 15 และซ่อมเมื่อปี ค.ศ. 1920
ภายใน

ทางเดินกลางของอาสนวิหารยาว 138.75 เมตร กว้าง 30 เมตร สูง 38 เมตร ทางเดินกลางขนาบด้ายทางเดินข้าง แขนกางเขนก็เป็นทางเดินหลายช่อง บริเวณสงฆ์เป็นทางเดินคู่ หลังมุขมีทางเดินรอบ และคูหาสวดมนต์กระจายออกไปทางด้านหลัง ภายในมีหน้าต่างประดับกระจกสีที่สร้างระหว่างคริสต์ศตวรรษที่ 13 ถึง 20 ประดับ
นอกจากนั้นทางอาสนวิหารยังมีพรมทอแขวนผนัง ชุดที่มีค่าที่สุดถวายให้แก่วัดโดยรอแบร์ เดอ เลอนงกูร์ ผู้เป็นอัครบาทหลวงในสมัยพระเจ้าฟรองซัวส์ที่ 1 เป็นเรื่องพระแม่มารี ปัจจุบันตั้งแสดงอยู่ที่วังโตซึ่งเดิมเป็นที่ประทับของบาทหลวง ทางด้านเหนือแขนกางเขนมีออร์แกนในตู้แบบกอทิกวิจิตร (Flamboyant Gothic) นาฬิกาที่ตกแต่งด้วยกลไกที่สวยงาม และงานหน้าต่างประดับกระจกสีโดยมาร์ก ชากาล ศิลปินมีชื่อเสียงชาวรัสเซีย-ฝรั่งเศส ติดตั้งเมื่อ ค.ศ. 1974
อาสนวิหารแร็งส์ได้รับการขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1862
อาสนวิหารแร็งส์ได้รับเลือกโดยองค์การยูเนสโกให้ขึ้นทะเบียนเป็นมรดกโลกเมื่อปี ค.ศ. 1991
ระเบียงภาพ

ยอด Chevet เหนือบริเวณพิธีด้านตะวันออก
หน้าต่างกุหลาบบนหน้าบัน
พระเยซูแกะนูนในภาพการตัดสิน
ครั้งสุดท้ายบนหน้าบัน
แกะนูนของอับราฮัมอุ้มผู้ทำดีขึ้นสวรรค์ในการตัดสิน
ครั้งสุดท้ายบนหน้าบัน
นักบุญเรมีทำพิธีศีลจุ่มให้
พระเจ้าโคลวิสที่ 1
อับราฮัมสละอิสอัคผู้เป็นลูก
ประติมากรรมกอทิกตกแต่ง
ด้านหน้าอาสนวิหาร - เทวดายิ้ม
ทางเดินกลางมองไปทาง
ตะวันตกจะเห็นหน้าต่างกุหลาบสองบานซ้อนกัน
หน้าต่างกุหลาบเหนือประตูทางเข้าด้านตะวันตก
มองจากด้านใน
นักบุญโจนส์ออฟอาร์ค
อาแล็กซี โรมาโอ

ฌัก-อาแล็กซี โรมาโอ (ฝรั่งเศส: Jacques-Alaixys Romao; เกิดวันที่ 18 มกราคม ค.ศ. 1984) เป็นนักฟุตบอลชาวฝรั่งเศส-โตโก ผู้เล่นในตำแหน่งกองกลางให้กับแร็งส์ในลีกเอิง ส่วนในระดับทีมชาติ เขาเป็นส่วนหนึ่งของทีมชาติโตโก
ทีมชาติ

โรมาโอมีชื่อติดทีมชาติโตโกเป็นครั้งแรกใน ค.ศ. 2005 ต่อมาเขามีชื่อติดทีมชาติสำหรับการแข่งขันฟุตบอลโลก 2006
ในเดือนมีนาคม 2019 โรมาโอถูกเรียกติดทีมชาติเป็นครั้งแรกนับตั้งแต่เดือนตุลาคม ค.ศ. 2017 ในแอฟริกาคัพออฟเนชันส์ 2019 รอบคัดเลือก นัดที่พบกับเบนิน
แหล่งข้อมูลอื่น

ข้อมูลของ อาแล็กซี โรมาโอ ที่ ซ็อกเกอร์เวย์
อาแล็กซี โรมาโอ – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
| ด ค กผู้เล่นชุดปัจจุบันของสตาดเดอแร็งส์  |
| --- | --- |
 1 รายกอวิช  3 Konan  4 โรมาโอ  5 Abdelhamid  6 Disasi  7 Chavalerin  8 Kutesa  9 Donis  10 Sierhuis  11 Dia  13 Kamara  14 Sissoko  15 Munetsi  16 Lemaître  17 Zeneli  18 Oudin  19 Nkada  20 Dingomé  23 Cassamá  24 Cafaro  25 Doumbia  26 Mbemba  27 Pinson  29 Maresic  30 Diouf  32 Foket  33 Mbuku  34 Touré  Berthier  ผู้จัดการ: Guion
อีคารีอา

| Icaria Ικαρία |
| --- | --- |
View of Agios Kirykos, Ikaria's capital
IcariaLocation within the region  
พิกัด:  37°35′N 26°10′E﻿ / ﻿37.583°N 26.167°E﻿ / 37.583; 26.167
ประเทศ:  กรีซ
แคว้น: North Aegean
หน่วยภูมิภาค: Ikaria
พื้นที่
 • เทศบาล: 255.3 ตร.กม. (98.6 ตร.ไมล์)
ความสูงจุดสูงสุด: 1,037 เมตร (3,402 ฟุต)
ความสูงจุดต่ำสุด: 0 เมตร (0 ฟุต)
ประชากร (2011)
 • Municipality: 8,423
 • ความหนาแน่นMunicipality: 33 คน/ตร.กม. (85 คน/ตร.ไมล์)
เขตเวลา: UTC+2 (EET)
 • ฤดูร้อน  (เวลาออมแสง): UTC+3 (EEST)
รหัสไปรษณีย์: 833 xx
รหัสพื้นที่: 22750
ป้ายทะเบียนรถ: MO
อีคารีอา (อังกฤษ: Icaria หรือสะกด Ikaria; กรีก: Ικαρία) เป็นเกาะในประเทศกรีซ ในทะเลอีเจียน ตั้งอยู่ทางทิศตะวันตกเฉียงใต้ของเกาะซามอส ราว 10 ไมล์ทะเล ชื่อของเกาะมาจากอิคะเริส บุตรแห่งเดลาลัส ในประมวลเรื่องปรัมปรากรีก เชื่อว่าอิคะเริสตกลงในทะเลใกล้ ๆ บริเวณนี้
อาเลซังดรา อังบรอซียู

| อาเลซังดรา อังบรอซียู |
| --- | --- |
แอมโบรซิโอในปี 2015
เกิด: อเลสซานดร้า คอรีน แอมโบรซิโอ  (1981-04-11) เมษายน 11, 1981 (43 ปี) เอเรชิม รัฐรีอูกรันดีดูซูล บราซิล
สัญชาติ: ชาวบราซิล
ชื่ออื่น: Ale
อาชีพ:  นางแบบ * นักแสดง 
ปีปฏิบัติงาน: 1999–ปัจจุบัน
คู่รัก: เจมี่ เมเซอร์ (2005–ปัจจุบัน)
บุตร: 2
นักเดินแบบ
ส่วนสูง: 176 cm (5 ft 9 1⁄2 in)
สีผม: น้ำตาล
สีตา: น้ำตาล
หน่วยงาน:   Creative Artists Agency (นิวยอร์ก, ลอสแอนเจลิส)  Clyne Model Management (ออกแลนด์)  VIVA Model Management (บาร์เซโลนา)  Way Model Management (เซาเปาโล)  Priscilla's Model Management (ซิดนีย์) 
 
เว็บไซต์: www.alessandraambrosio.com.br
อาเลซังดรา โกรีนี อังบรอซียู (โปรตุเกส: Alessandra Corine Ambrosio, ออกเสียง: [aleˈsɐ̃dɾɐ ɐ̃ˈbɾɔzju]; เกิด 11 เมษายน ค.ศ. 1981) เป็นนางแบบและนักแสดงชาวบราซิล เธอเป็นที่รู้จักในนามของอดีตนางฟ้าวิกตอเรียส์ซีเคร็ต และเป็นนางแบบให้กับแบรนด์เน็กซ์ พีแอลซี, อาร์มานี่, คริสตีย็อง ดียอร์, และราล์ฟ ลอเร็น
ในปี 2012 ฟอบส์จัดอันดับให้เธออยู่ลำดับที่หก ของนางแบบที่ทำรายได้มากที่สุดในโลก คาดว่าประมาณ 6.6 ล้านดอลลาร์สหรัฐฯ เธอมักถูกอ้างจากสื่อว่าเป็นผู้หญิงที่เซ็กซี่ที่สุดแห่งหนึ่งของโลก
ในฐานะแบรนด์แอมบาสเดอร์วิกตอเรียส์ซีเคร็ต เธอได้รับเลือกให้เป็นหนึ่งใน "บุคคลที่สวยที่สุดในโลก" จากนิตยสารพีเพิล ในเดือนพฤษภาคม ปี 2007
ผลงาน > ภาพยนตร์

| ปี | เรื่อง | รับบท |
| --- | --- | --- |
| 2006 | 007 พยัคฆ์ร้ายเดิมพันระห่ำโลก | Tennis girl #1 |
| 2015 | Daddy's Home สงครามป่วน (ตัว)พ่อสุดแสบ | Karen |
| 2016 | Teenage Mutant Ninja Turtles: Out of the Shadows เต่านินจา 2 | Herself |
ผลงาน > โทรทัศน์

| ปี | รายการ | รับบท | หมายเหตุ |
| --- | --- | --- | --- |
| 2004 | Late Late Show, TheThe Late Late Show | Herself | Episode dated January 20, 2004 |
| 2005–06 | Tyra Banks Show, TheThe Tyra Banks Show | Herself | 2 episodes |
| 2005 | โปรเจกต์รันเวย์ | Herself | Guest judge; episode: "Team Lingerie" |
| 2006 | Late Night with Conan O'Brien | Herself | Season 14, episode 23 |
| 2007 | Entourage | Victoria's Secret Angel #1 | Episode: "Less Than 30" |
| 2007 | ฮาวไอเม็ตยัวร์มาเธอร์ | Herself | Episode: "The Yips" |
| 2010 | แสบใสไฮโซ | Top model | Episode: "The Undergraduates" |
| 2013 | อเมริกาส์เน็กซต์ท็อปโมเดล | Herself | Episode: "The Guy Who Gets a Weave" |
| 2014 | New Girl | Herself | Episode: "Prince" |
| 2015 | ออสเตรเลียส์เน็กซ์ท็อปโมเดล | Herself | Guest judge; cycle 9, episode 1 |
| 2015 | Verdades Secretas | Samia | 10 chapters |
แหล่งข้อมูอื่น

| ด ค กนางฟ้าวิกตอเรียส์ซีเคร็ต |
| --- | --- |
อดีต:  กันดิส สวาเนปุล  แจสมิน ทุกส์  โจเซฟีน สไครเวอร์  ซารา ซังไปยู  เทย์เลอร์ ฮิลล์  โรเม สไตรด์  ไลส์ รีเบย์รู  สเตลลา แม็กซ์เวลล์  บอร์บอรอ ป็อลวิน  อเลซินา แกรแฮม  เกรซ เอลิซาเบธ  ลีโอมี แอนเดอร์สัน  เอลซา ฮอสค์  ลิลี ออลดริดจ์  มาร์ธา ฮันต์  เบฮาตี ปรินส์ลัว  อาดรียานา ลีมา  อาเลซังดรา อังบรอซียู  กาเริน มึลเดอร์  กาโรลีนา กูร์โกวา  คาร์ลี คลอสส์  เคต กรีโกเรียวา  จิเซล บุนเชน  แชนดรา นอร์ท  แชเนล อีมาน  เซลิตา อีแบงส์  ดานิแอลา แป็ชโตวา  เดาต์เซิน กรุส  ไทรา แบงส์  มอญีกา ยากาชัก  มาริซา มิลเลอร์  มิแรนดา เคอร์  ยัสมีน เการี  โรซี ฮันทิงตัน-ไวต์ลีย์  ลินด์ซีย์ เอลลิงสัน  เลตีซียา กัสตา  สเตฟานี ซีมอร์  อิซาเบล โกลาร์ท  อิเนส ริเบโร  เอริน ฮีเทอร์ตัน  เฮเลนา คริสเตนเซน  ไฮดี คลุม 
บทความที่เกี่ยวข้อง:  เอ็ดเวิร์ด ราเซค  ลิมิเต็ลแบรนด์  รายชื่อนักเดินแบบวิกตอเรียส์ซีเคร็ต  พิงก์  วิกตอเรียส์ซีเคร็ต  วิกตอเรียส์ซีเคร็ตแฟชั่นโชว์  วิกตอเรียส์ซีเคร็ตสวิมสเปเชียล
อำเภอของประเทศลักเซมเบิร์ก

อำเภอ (ลักเซมเบิร์กและเยอรมัน: Kanton; ฝรั่งเศส: canton) เป็นหน่วยการบริหารระดับแรกของราชรัฐลักเซมเบิร์กหลังจากที่เขต (ลักเซมเบิร์กและเยอรมัน: Distrikt; ฝรั่งเศส: district) ถูกยกเลิกใน ค.ศ. 2015 อำเภอยังแบ่งย่อยลงไปอีกเป็นเทศบาลจำนวน 102 แห่ง
รายชื่อ

| ชื่อภาษาไทย | ชื่อภาษาลักเซมเบิร์ก | ชื่อภาษาฝรั่งเศส | ชื่อภาษาเยอรมัน | เมืองที่ตั้งตัวอำเภอ | เขตเลือกตั้ง | ตราอาร์ม |
| --- | --- | --- | --- | --- | --- | --- |
| เกร็ยเวอมาเคอร์ | Gréiwemaacher | Grevenmacher | Grevenmacher | เกร็ยเวอมาเคอร์ | ตะวันออก |  |
| คาแพ็ลเลิน | Capellen | Capellen | Capellen | มาเมอร์ | ใต้ |  |
| เคลียร์ฟ | Klierf | Clervaux | Clerf | เคลียร์ฟ | เหนือ |  |
| ดิกเคริช | Dikrech | Diekirch | Diekirch | ดิกเคริช | เหนือ |  |
| ไฟอาเนิน | Veianen | Vianden | Vianden | ไฟอาเนิน | เหนือ |  |
| เมียร์ช | Miersch | Mersch | Mersch | เมียร์ช | กลาง |  |
| เร็ยเดิน | Réiden | Redange | Redingen | เร็ยเดิน | เหนือ |  |
| เร็ยเมิช | Réimech | Remich | Remich | เร็ยเมิช | ตะวันออก |  |
| ลักเซมเบิร์ก | Lëtzebuerg | Luxembourg | Luxemburg | นครลักเซมเบิร์ก | กลาง |  |
| โวลตส์ | Wolz | Wiltz | Wiltz | โวลตส์ | เหนือ |  |
| เอียชเทอร์นัค | Iechternach | Echternach | Echternach | เอียชเทอร์นัค | ตะวันออก |  |
| แอฌวลต์เซิชท์ | Esch-Uelzecht | Esch-sur-Alzette | Esch an der Alzette | แอฌวลต์เซิชท์ | ใต้ |  |
แผนที่รัฐกิจแสดงเขตอำเภอต่าง ๆ ของประเทศลักเซมเบิร์ก
อาแอ็สกานวอลเลย์บอล

| --- | --- |

สนาม: กาน ประเทศฝรั่งเศส
ลีก: ลีกอา
2008-09: อันดับ 1
เว็บไซต์: โฮมเพจสโมสร
อาแอ็สกานวอลเลย์บอล (อังกฤษ: As Cannes Volley-Ball; ฝรั่งเศส: Association sportive de Cannes Volley-Ball) เป็นทีมวอลเลย์บอลชาย ซึ่งตั้งอยู่ ณ กาน ประเทศฝรั่งเศส ทีมนี้เข้าแข่งขันในลีกอา และ อีวีซีแชมป์เปียนลีก
เกียรติประวัติ

อีวีซีแชมป์เปียนลีก
รองชนะเลิศ : 1983
อีวีซีทอปทีมคัพ (1)
แชมป์ : 1999
รองชนะเลิศ : 1993
อีวีซีคัพ (1)
แชมป์ : 1981
ลีกอา (9)
แชมป์: 1981, 1982, 1983, 1986, 1990, 1991, 1994, 1995, 2005
รองชนะเลิศ : 2004
โคปปาดิแฟรงก์ (5)
แชมป์ : 1985, 1993, 1995, 1998, 2007
รองชนะเลิศ : 2006
ซูเปอร์คัพเดแฟรงก์
รองชนะเลิศ : 2005
แหล่งข้อมูลอื่น

Site officiel du club (ฝรั่งเศส)
อาแล็ง เดอลง
ในสังคมไทย

ชาย เมืองสิงห์ ได้รับการขนานนามว่าเป็น อาแล็ง เดอลง เมืองไทย
แหล่งข้อมูลอื่น

alaindelon.ch เก็บถาวร 2012-03-28 ที่ เวย์แบ็กแมชชีน เว็บไซต์ทางการ
อาแล็ง เดอลง ที่อินเทอร์เน็ตมูวีเดตาเบส
อิลยาดาเกย์มาดากรังจี

| ชื่อท้องถิ่น: Ilha da Queimada Grandeสมญา: เกาะงูคลั่ง |
| --- | --- |
มุมมองทางอากาศของ อิลยาดาเกย์มาดากรังจี
อิลยาดาเกย์มาดากรังจีที่ตั้งของ อิลยาดาเกย์มาดากรังจี ในบราซิล
ภูมิศาสตร์
ที่ตั้ง: Atlantic Ocean
พิกัด: 24°29′10″S 46°40′30″W﻿ / ﻿24.48611°S 46.67500°W﻿ / -24.48611; -46.67500
พื้นที่: 430,000 ตารางเมตร (4,600,000 ตารางฟุต)
ระดับสูงสุด: 206 ม. (676 ฟุต)
การปกครอง
ประเทศบราซิล
รัฐ: รัฐเซาเปาโล
เทศบาล: Itanhaém
บริหารงานโดย: สถาบัน Chico Mendes เพื่อการอนุรักษ์ความหลากหลายทางชีวภาพ (ICMBio)
ประชากรศาสตร์
ประชากร: 0
อิลยาดาเกย์มาดากรังจี (โปรตุเกส: Ilha da Queimada Grande) เป็นเกาะแห่งหนึ่งซึ่งอยู่นอกชายฝั่งรัฐเซาเปาลูในบราซิล บางครั้งถูกเรียกว่า เกาะงูคลั่ง เพราะเป็นเกาะที่เต็มไปด้วยงูพิษจำนวนมากอาศัยอยู่ ดังนั้นจึงกลายเป็นสถานที่อันตรายมากทำให้ไม่มีมนุษย์อาศัยอยู่หรือเข้าไปรุกรานเลย เกาะแห่งนี้มีงูพิษชนิดหนึ่งชื่อ โกลเดนแลนซ์เฮด (golden lancehead) เป็นงูพิษที่มีความรุนแรงมากกว่างูพิษบนแผ่นดินใหญ่ถึงห้าเท่า และจัดว่าเป็นงูถิ่นเดียวที่มีถิ่นอาศัยอยู่บนเกาะเท่านั้น โดยอาศัยอยู่อย่างหนาแน่นมาก ประมาณกันไว้ว่ามีงูชนิดนี้มากกว่า 5,000 ตัวบนเกาะ ดังนั้นกองทัพเรือประจำประเทศบราซิลประกาศให้เกาะนี้เป็นเขตหวงห้ามไม่ให้ประชาชนเข้าไป เพื่อป้องกันอันตราย แต่บางครั้งก็มีการยกเว้นให้กับนักวิทยาศาสตร์ให้เข้าไปทำการศึกษาได้อยู่บ้างเป็นบางครั้ง
ประวัติศาสตร์

Ilha da Queimada Grande มีพันธุ์ไม้หลากหลายชนิด เกาะนี้บางส่วนปกคลุมด้วยป่าฝนและบางส่วนเป็นโขดหิน มีพื้นที่โล่งหญ้าเป็นผลมาจากการตัดไม้ทำลายป่า การตัดไม้ทำลายป่าเป็นที่มาของชื่อเกาะ: คำว่า "Queimada" เป็นภาษาโปรตุเกส แปลว่า "ไฟป่า" เมื่อชาวบ้านพยายามแผ้วถางที่ดินเพื่อทำสวนกล้วยบนเกาะ พวกเขาพยายามแผ้วถางป่าฝนด้วยไฟ ในปี ค.ศ. 1909 ประภาคารถูกสร้างขึ้นสำหรับเรือเพื่อใช้หางเสือของเรือบังคับทิศทางออกจากเกาะ มนุษย์คนสุดท้ายออกจากเกาะเมื่อประภาคารทำงานอัตโนมัติ
อีตาบายานา

10°41′06″S 37°25′30″W﻿ / ﻿10.68500°S 37.42500°W﻿ / -10.68500; -37.42500
อีตาบายานา (โปรตุเกส: Itabaiana) เป็นเทศบาลในรัฐแซร์จีปี มีประชากร 84,315 คน (ค.ศ. 2005) และมีพื้นที่ 337 กม²
อาแล็กซ็องดร์ ดูว์มา

| อาแล็กซ็องดร์ ดูว์มา |
| --- | --- |
ดูว์มาในปี ค.ศ. 1855
เกิด: ดูว์มา ดาวี เดอ ลา ปาแย็ตรี 24 กรกฎาคม ค.ศ. 1802(1802-07-24) วีแลร์-กอเตอแร, จังหวัดแอน, จักรวรรดิฝรั่งเศส
เสียชีวิต: 5 ธันวาคม ค.ศ. 1870(1870-12-05) (68 ปี) ปุย (ใกล้กับเดียป), จังหวัดแซน-มารีตีม, สาธารณรัฐฝรั่งเศส
อาชีพ:   นักเขียนนวนิยาย  นักเขียนบทละคร 
สัญชาติ: ฝรั่งเศส
ช่วงเวลา: ค.ศ. 1829–1869
แนวร่วมในทางวรรณคดี:   ศิลปะจินตนิยม  บันเทิงคดีประวัติศาสตร์ 
ผลงานที่สำคัญ:   สามทหารเสือ (ค.ศ. 1844)  เดอะเคานต์ออฟมอนตีคริสโต (ค.ศ. 1844-1845) 

ลายมือชื่อ: 
อาแล็กซ็องดร์ ดูว์มา (ฝรั่งเศส: Alexandre Dumas; 24 กรกฎาคม ค.ศ. 1802 – 5 ธันวาคม ค.ศ. 1870) หรือ อาแล็กซ็องดร์ ดูว์มา ผู้พ่อ (Alexandre Dumas, père) เป็นนักเขียนชาวฝรั่งเศส มีผลงานที่เป็นที่รู้จักคือ สามทหารเสือ (ค.ศ. 1844) และ เดอะเคานต์ออฟมอนตีคริสโต (ค.ศ. 1844-1845)
ประวัติ

อาแล็กซ็องดร์ ดูว์มาเกิดในปี ค.ศ. 1802 ที่เมืองวีแลร์-กอเตอแร มีชื่อเกิดว่า ดูว์มา ดาวี เดอ ลา ปาแย็ตรี (Dumas Davy de la Pailleterie) เป็นบุตรของตอมา-อาแล็กซ็องดร์ ดูว์มา และมารี-หลุยส์ เอลีซาแบ็ต ลาบูเรต์ ตอมา-อาแล็กซ็องดร์ ดูว์มา บิดาของเขา เป็นนายพลในช่วงการปฏิวัติฝรั่งเศสและเป็นบุคคลเชื้อสายแอฟริกาที่มียศสูงสุดในกองทัพยุโรปสมัยนั้น ดูว์มามีพี่สาว 2 คนคือ มารี อาแล็กซ็องดรีน (เกิด ค.ศ. 1794) และหลุยส์-อาแล็กซ็องดรีน (ค.ศ. 1796–1797) ในวัยเด็ก ครอบครัวของดูว์มามีฐานะยากจนและตัวเขาเองไม่ได้รับการศึกษามากนัก ในปี ค.ศ. 1822 เมื่ออายุได้ 20 ปี ดูว์มาย้ายไปอยู่ที่กรุงปารีสเพื่อทำงานที่พระราชวังหลวงของหลุยส์-ฟีลิป ดยุกแห่งออร์เลอ็อง และเริ่มต้นเขียนบทความลงนิตยสาร บทละครสองเรื่องแรกของเขา Henry III and His Courts และ Christine ได้รับการตอบรับที่ดี ทำให้ดูว์มาหันมาทำงานเป็นนักเขียนเต็มเวลา ในปี ค.ศ. 1830 เขาเข้าร่วมการปฏิวัติเดือนกรกฎาคมเพื่อขับไล่พระเจ้าชาร์ลที่ 10 แห่งฝรั่งเศส โดยหลุยส์-ฟีลิป ดยุกแห่งออร์เลอ็อง นายจ้างของเขาขึ้นครองราชย์เป็นพระเจ้าหลุยส์-ฟีลิปที่ 1 แห่งฝรั่งเศส
หลังประสบความสำเร็จกับการเขียนบทละคร ดูว์มาหันมาเขียนนวนิยาย ในปี ค.ศ. 1844 เขาตีพิมพ์นิยายเรื่อง สามทหารเสือ และ เดอะเคานต์ออฟมอนตีคริสโต ซึ่งได้รับความนิยมและแปลในหลายภาษา แม้จะมีชื่อเสียงเงินทองมากมาย แต่ดูว์มามักใช้ชีวิตอย่างฟุ่มเฟือยและติดพันกับสตรีหลายคน ในปี ค.ศ. 1851 หลังพระเจ้าหลุยส์-ฟีลิปที่ 1 ถูกขับออกจากราชสมบัติและหลุยส์-นโปเลียน โบนาปาร์ต ขึ้นดำรงตำแหน่งประธานาธิบดี ดูว์มาย้ายไปอยู่ที่เบลเยียมและย้ายต่อไปยังรัสเซีย ที่นั่น เขาออกผลงานเป็นภาษาฝรั่งเศสและได้รับการตอบรับที่ดี ต่อมาในปี ค.ศ. 1861 เมื่อพระเจ้าวิตโตรีโอ เอมานูเอเลที่ 2 ขึ้นปกครองราชอาณาจักรอิตาลี ดูว์มาเดินทางไปที่นั่นเพื่อเข้าร่วมขบวนการรวมชาติอิตาลี ก่อนจะกลับมาที่กรุงปารีสในปี ค.ศ. 1864
ด้านชีวิตส่วนตัว ดูว์มาแต่งงานกับอีดา แฟรีเยในปี ค.ศ. 1840 เขายังมีบุตรอย่างน้อย 4 คนกับสตรีคนอื่น ๆ ได้แก่
อาแล็กซ็องดร์ ดูว์มา (ผู้ลูก) (ค.ศ. 1824–1895) ต่อมาเป็นนักเขียนเช่นเดียวกับบิดา
มารี-อาแล็กซ็องดรีน ดูว์มา (ค.ศ. 1831–1878)
มีกาแอลา-เกลลี-โฌเซฟา-เอลีซาแบ็ต กอร์ดีเย (เกิด ค.ศ. 1860)
อ็องรี เบาเออร์
อาแล็กซ็องดร์ ดูว์มา เสียชีวิตในปี ค.ศ. 1870 ร่างของเขาได้รับการฝังที่บ้านเกิดที่เมืองวีแลร์-กอเตอแร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ อาแล็กซ็องดร์ ดูว์มา
วิกิคำคม มีคำคมที่กล่าวโดย หรือเกี่ยวกับ อาแล็กซ็องดร์ ดูว์มา
วิกิซอร์ซมีงานที่เกี่ยวข้องกับ อาแล็กซ็องดร์ ดูว์มา
"Alexandre Dumas, père, - Biography". Encyclopedia.com.
อีตา

| อีตา |
| --- | --- |

อักษรกรีก
Αα แอลฟา: Νν นิว
Ββ บีตา: Ξξ ไซ
Γγ แกมมา: Οο โอไมครอน
Δδ เดลตา: Ππ พาย
Εε เอปไซลอน: Ρρ โร
Ζζ ซีตา: Σσς ซิกมา
Ηη อีตา: Ττ เทา
Θθ ทีตา: Υυ อิปไซลอน
Ι ι ℩ ไอโอตา: Φφ ฟาย
Κκ แคปปา: Χχ ไค
Λλ แลมดา: Ψψ พไซ
Μμ  มิว: Ωω โอเมกา
ใกล้คลาสสิก
Ϝϝ เวา: ϘϙϞϟ คอปปา
Ϻϻ แซน: ͲͲϠϡ แซมไพ
Ϛϛ สติกมา: Ͱͱ ฮีตา
Ϸϸ โช: 

เครื่องหมายเสริมอักษร
อีตา (อังกฤษ: eta; กรีก: าτα, ตัวใหญ่ Η, ตัวเล็ก η) เป็นอักษรกรีกตัวที่ 7 และมีค่าของเลขกรีกเท่ากับ 8
อีตาเปรูนา

อีตาเปรูนา (โปรตุเกส: Itaperuna) เป็นนครบาลที่ตั้งอยู่ในรัฐรีโอเดจาเนโร ประเทศบราซิล ตั้งอยู่ทางตะวันออกเฉียงเหนือของประเทศ มีประชากร 99,454 คน (ค.ศ. 2009) และมีพื้นที่ 1,106 ตารางกิโลเมตร